# Ansøgningsskema til ansøgningspuljen til forsøgsordning med etablering af afklaringspladser § 15.75.59.10.

Ansøgningsskemaet udfyldes i henhold til vejledning til ansøgning om støtte fra ansøgningspuljen til forsøgsordning med etablering af afklaringspladser § 15.75.59.10. Det er kun muligt at indtaste oplysninger i de grå felter.

Når ansøgningsskemaet er udfyldt, skal det indsendes i PDF-format. Budgettet indtastes i budgetskemaet til ansøgningspuljen og indsendes i excel-format. Ansøgningen skal indsendes via ansøgningspuljens side på Social- og Boligstyrelsens hjemmeside, hvor der findes et link til indsendelse af ansøgning.

**Bilag til ansøgningen**

Der foretages en vurdering af projektet ud fra oplysningerne i ansøgningen, ansøgningsvejledningens bilag 2. (samarbejdsaftale) samt budgettet, herunder eventuelle budgetnoter. Øvrige bilag som fremsendes, vil ikke indgå i sagsbehandlingen.

**Afvisning af ansøgning ved manglende opfyldelse af formalia**

Social- og Boligstyrelsen har ret til at afvise ansøgninger, som ikke opfylder formalia. Det vil f.eks. være tilfældet, hvis ansøgningspuljens ansøgningsskema og budgetskema ikke er udfyldt, samt hvis alle obligatoriske bilag ikke er vedlagt ansøgningen.

## Stamoplysninger

### Organisationens CVR-nummer

*Her anføres den ansøgende organisations CVR-nummer (Findes evt. på* [*www.cvr.dk*](http://www.cvr.dk)*).*

### Organisationens p-nummer

*Her anføres den ansøgende organisations p-nummer (Findes evt. på* [*www.cvr.dk*](http://www.cvr.dk)*).*

### Kontaktpersons navn

*Her anføres navnet på en kontaktperson i den ansøgende organisation.*

### Kontaktpersons e-mail

*Her anføres kontaktpersonens e-mail.*

### Kontaktpersons telefonnummer

*Her anføres kontaktpersonens telefonnummer.*

## Beskrivelse af projektet – Formål og målgruppe

### Projektets titel

*Her anføres projektets titel.*

### 

### Projektets formål

*Beskriv kort projektets formål. Læs om ansøgningspuljens formål i ansøgningsvejledningens afsnit 2. ’Formål’ samt afsnit 9. Ad 1). ’Tildelingskriterier’.*

### Projektets målgruppe

*Beskriv kort og præcist den målgruppe, der er omfattet af projektet, herunder hvad der kendetegner målgruppen og deres udfordringer. Læs om ansøgningspuljens målgruppe i ansøgningsvejledningens afsnit 4. ’Målgruppe’ samt afsnit 9. Ad 1). ’Tildelingskriterier’.*

### Antal forskellige borgere i projektet

*Angiv hvor mange forskellige borgere fra målgruppen, som forventes at deltage i forsøgsordningen med etablering af afklaringspladser. Hvis projektet løber over flere år, skal antallet af borgere i hvert projektår så vidt muligt angives.*

## Beskrivelse af projektet – Aktiviteter, motivation og plan

### Projektets aktiviteter

*Beskriv aktiviteterne i projektet, og hvordan de skal bidrage til videreudvikling og afprøvning af en forsøgsordning med etablering af afklaringspladser i kommunen. Se ansøgningsvejledningen afsnit 2. ’Formål’, afsnit 5. ’Forventede resultater’ samt afsnit 9. Ad 2). ’Tildelingskriterier’, for yderligere information.*

### Kommunes motivation

*Beskriv kort kommunes motivation for at deltage i forsøgsordningen med etablering af afklaringspladser, herunder videreudvikling og afprøvning af ordningen.* *Se ansøgervejledningen afsnit 7. – 7.6 for information om indholdet i ansøgningspuljen.*

### Plan for udvikling og afprøvning

*Kommunen skal beskrive en samlet plan for, hvordan de vil arbejde med at videreudvikle og afprøve f forsøgsordningen med etablering af afklaringspladser. Planen skal bl.a. redegøre for samarbejdet med den regionale psykiatri samt øvrige relevante samarbejdspartnere. For yderligere krav og information herom, se afsnit 9. ’Tildelingskriterier’ Ad 2). og Ad 3).*

*I planen skal også angives, om nogle aktiviteter tidsmæssigt skal placeres før andre, og om der er særlige kritiske betingelser, der skal være opfyldt, før projektet fortsættes. For yderligere inspiration og inspiration til planen, anbefales det, at tage udgangspunkt i den tidsplan, som fremgår af ansøgningsvejledningens afsnit 7.6. ’Tidsplan for afprøvningen’.*

## Beskrivelse af projektet – Faglige krav

### Videreudvikling og afprøvning af den overordnede model

*Beskriv, hvordan kommunen har forudsætninger for at videreudvikle og afprøve en forsøgsordning med etablering af afklaringspladser i kommunen, med afsæt i den overordnede model. Se ansøgervejledningens afsnit 7.2 ’Centrale elementer i en model for afklaringspladser’, hvor de foreløbige elementer i modellen er præsenteret samt* *afsnit 9, Ad 3). og Ad 4). ’Tildelingskriterier.*

### Forudsætninger, kommunen

*Beskriv, hvordan kommunen har de relevante faglige kompetencer og erfaringer til at understøtte overgange mellem den regionale psykiatri, socialpsykiatrien og øvrige samarbejdsparter, herunder beskrive erfaringer fra samarbejdet med den regionale psykiatri om borgerens udskrivning. For yderligere information, se ansøgervejledningens afsnit 7.2 – 7.5 omkring den overordnede model for afklaringspladser samt afsnit 9, Ad 3). ’Tildelingskriterier’.*

### Forudsætninger, medarbejdere

*Kommunen skal beskrive, hvordan medarbejdere, der skal arbejde med afklaringspladserne, har de relevante kompetencer og erfaringer med målgruppen, herunder hvordan deres kompetencer, viden og evt. kompetenceudvikling kan bidrage til at sikre en fleksibel overgang for borgere, der udskrives fra den regionale psykiatri. For yderligere beskrivelse af krav til medarbejdernes kompetencer se ansøgervejledningens afsnit 7.2 ’Centrale elementer i en model for afklaringspladser’ samt afsnit 9, Ad 3). ’Tildelingskriterier’.*

### Kompetenceudvikling, medarbejdere

*Beskriv og begrund kort, om medarbejdere, der skal arbejde med afklaringspladserne, skal deltage i kompetenceudvikling mhp. at sikre, at de besidder de rette kompetencer til at arbejde med afklaringspladserne. For yderligere information se ansøgervejledningens afsnit 9, Ad 3). ’Tildelingskriterier’.*

### Socialtilsynets Kvalitetsmodel og planlægning

*Kommunen skal redegøre for, hvordan den lever op til Socialtilsynets Kvalitetsmodel på det §107 tilbud, hvor afklaringspladserne etableres. Kommunen skal hertil redegøre for, hvordan den vil planlægge at imødekomme Socialtilsynets krav for godkendelse af en væsentlig ændring af det eksisterende tilbud. Planen skal afspejle den påtænkte udvidelse af §107 pladser. For yderligere information*, *se ansøgervejledningens afsnit 9, Ad 3). og Ad 4).’Tildelingskriterier’.*

## Beskrivelse af projektet – Organisation og vidensdeling

### Organisering

*Beskriv kort projektets organisering og faglige opgavefordeling. Det kan f.eks. være en beskrivelse af antal ansatte, ansattes uddannelsesmæssige baggrund/kvalifikationer og funktion, overordnet lederansvar, samt eventuelle samarbejdspartnere og deres bidrag.* *Se ansøgningsvejledningens afsnit 9, Ad. 4).’Tildelingskriterier’* *for yderligere information.*

*Der gøres opmærksom på, at tilrettelæggelsen af forsøgsordningen - fagligt såvel organisatorisk – skal passe ind i den overordnede model for afklaringspladser, der beskrives af Social- og Boligstyrelsen, se ansøgervejledningens afsnit 7.2 ’Centrale elementer i en model for afklaringspladser’.*

### Aftale om samarbejde med den regionale psykiatri

*Kommunen skal have en aftale om samarbejde med den regionale psykiatri om udskrevne borgere, der er i målgruppen for forsøgsordningen med etablering af afklaringspladser, og skal til ansøgningen****vedlægge en samarbejdsaftale,****udfyldt**i bilag 2. ’Samarbejdsaftale – Afklaringspladser’.*

*Samarbejdsaftalen vil indgå i ansøgningen og vurderes ud fra, om den støtter op om puljens formål, herunder etablering af afklaringspladserne og om den følger det nødvendige indhold fra ansøgervejledningens afsnit 7.3 ’ Organisering af afprøvningen’. Aftalen skal være underskrevet på relevant chefniveau af samarbejdets partnere. Se ansøgningsvejledningens afsnit 9, Ad 4), ’Tildelingskriterier’, for yderligere information samt afsnit 7.3 ’ Organisering af afprøvningen.*

*Er samarbejdsaftalen (bilag2) vedlagt og underskrevet på relevant chefniveau af samarbejdets partnere? (sæt x i boksen).*

### Samarbejde omkring borgeren

*Beskriv, hvordan kommunen vil arbejde på tværs af sektorer og fagområder. Kommunen skal beskrive relevante samarbejdspartnere i afprøvningen, herunder deres rolle samt hvornår og hvordan samarbejdspartnerne inddrages. Se ansøgningsvejledningens afsnit 9, Ad 4). ’Tildelingskriterier’* *afsnit 7.2 ’Centrale elementer i en model for afklaringspladser’.*

### Overblik og viden om indsatsen

*Beskriv kort, hvordan kommunen vil planlægge at indsamle erfaringer og viden om ordningen og dens borgere.* *Se ansøgningsvejledningens afsnit 9, Ad 4). ’Tildelingskriterier’, for yderligere information.*

## Forpligtelser vedr. erfaringsopsamling mm.

*Tilskudsmodtagere skal forpligte sig til at indgå i et samarbejde med Social- og Boligstyrelsen og bidrage til en løbende viden- og erfaringsopsamling, som Social- og Boligstyrelsen forestår samt bidrage til løbende justering af ordningen med afsæt i de opnåede erfaringer.*

*Kommunen accepterer hermed samarbejdet* med *Social- og Boligstyrelsen, såfremt der opnås tilskud*

*(sæt x i boksen).*

*Ansøgningen skal have ledelsesopbakning og derfor skal ansøgningen, og samarbejdet med Social- og Boligstyrelsen, som minimum være godkendt på centerchefniveau.*

*Kommunen bekræfter hermed, at ansøgningen som minimum er godkendt på centerchef-niveau*

*(sæt x i boksen).*

## Opsummering og tjekliste

*Er der vedhæftet følgende materiale til ansøgningen?*

*(Sæt x i boksen).*

* *Alle felter i ansøgningsskema er udfyldt*
* *Udfyldt budget er vedhæftet og evt. budgetnoter*
* *Underskrevet samarbejdsaftale med den regionale psykiatri (bilag 2)*